data.title: L'AVL aprova per unanimitat el topònim Castelló de la Plana com a forma única oficial
data.context: L'Acadèmia Valenciana de la Llengua (AVL) ha aprovat per unanimitat l'informe que la Secció d'Onomàstica ha elaborat per a l'adaptació de la forma única oficial en valencià del topònim de la ciutat de Castelló de la Plana, expedient iniciat a partir d'un acord de l'equip de govern municipal. L'ens normatiu del valencià ha tractat l'assumpte en el ple celebrat avui en la seu del monestir de Sant Miquel dels Reis, a petició de la Direcció general d'Administració Local, informa la institució en un comunicat. L'informe de la Secció d'Onomàstica, que presideix el catedràtic i acadèmic Emili Casanova, fonamenta l'estudi del topònim major en quatre aspectes bàsics: l'etimologia, la documentació històrica, la legislació vigent i els criteris de fixació de la toponímia valenciana arreplegats en els manuals especialitzats. L'AVL recorda que és l'ens normatiu i competent en tots els assumptes relatius a la toponímia i l'onomàstica en l'àmbit del País Valencià. L'estudi etimològic presenta, segons l'AVL, pocs dubtes sobre l'evolució a partir de la forma Castrum, a la qual s'afig el sufix diminutiu -ellum (Castellum), i a aquesta paraula, el sufix -ione, procés que dóna com a resultat Castellione. Aquest estructura, que està present en totes les llengües romàniques, en castellà va evolucionar a la forma castejón.
data.text: Castelló de la Plana
data.id: P_1133_C_1133_Q1
data.question: De quina ciutat volen adaptar el topònim únicament en valencià?
data.text: Emili Casanova
data.id: P_1133_C_1133_Q2
data.question: Qui presideix la Secció d'Onomàstica de l'AVL?
data.text: Sant Miquel dels Reis
data.id: P_1133_C_1133_Q3
data.question: On s'ha celebrat el ple de l'AVL?